Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Modo, religio kaj kulturo renkontiĝas en tutmonda kaptuka arto
#000004
Ĉi tiu rakonto de Frances Kai-Hwa Wang origine aperis en la 27an de oktobro 2017. Ĝi estas reeldonita ĉi tie kiel parto de partneriĝo inter PRI kaj Global Voices.
#000006
Ne mankas ĉarmo al ĉiujara modo-spektaklo en la usona ŝtato Miĉigano kie viroj, virinoj kaj infanoj glitas laŭ promenejo dum muziko laŭte sonas en la fono. Sed tio kio diferencigas tiun ĉi defiladon estas ĝia celebrado de modestaj stiloj. La modeloj, uzante kolorajn koltukojn kaj kaptukojn [vidu ankaŭ hiĝabo], portas elegantajn vestaĵojn sen elmontri sian haŭton. Proksime al la promenejo, vendistoj elmontras ŝtofojn, arton kaj akcesoraĵojn el diversaj partoj de la mondo en kakofonio de koloroj.
#000007
En la mezo de ĉio ĉi estas Zarinah El-Amin Naeem, indiĝena antropologino el la urbo Detroit, kiu kreis la ĉiujaran eventon por kunigi grupojn havantajn la tradicion kovri la kapon. Inter ili estas sikoj, islamanoj, judoj, nigraj israelanoj, ortodoksaj kristanoj kaj afrikaj spiritistoj.
#000008
El-Amin Naeem diras, ke Beautifully Wrapped Headwrap Expo [Ekspozicio Bele Envolvita Kaptuko] unuigas homojn kun diversaj fonoj por interŝanĝi ideojn kaj lerni unu de la alia en la sama spaco.
#000009
“Veraj homoj parolantaj vidalvide, ne nur legantaj unu pri la aliaj, estas la ŝlosilo por nia antaŭeniro kiel socio”, diras El-Amin Naeem.
#000010
Ŝi mem kovras sian kapon per okulfrapaj ŝtofoj kaj ŝia plej elstara identigaĵo estas la “alta turo”, kiu aldonas ĝis 30 cm al ŝia alteco. Kiam ŝi estis pli juna, El-Amin Naeem fojfoje portis kaptukon simple ĉar ŝi ŝatis la stilojn; sed post sia tria jaro da studado ĉe la Universitato Howard en Vaŝingtono, ŝi komencis ĉiutage uzi turbanojn kiel rimedon esprimi sian islaman kredon.
#000012
Ŝi rimarkis ke homoj komencis trakti ŝin alimaniere. Vojaĝante ekster Usono kiel universitata studento kaj poste kiel fakulo pri internacia evoluado en Egiptio kaj Sieraleono, El-Amin Naeem malkovris kiom multas kulturoj ĉirkaŭ la mondo en kiuj oni envolvas la kapon, kaj kiom granda estas la diverseco de kaptukaj stiloj. Ŝiaj turbanoj iĝis maniero malfermi la pordon al dialogo kun aliuloj.
#000013
“Kiel vojaĝanta afrik-usona islama virino, mi rimarkis la scivolemon pri miaj turbanoj”, diras El-Amin Naeem. “Homoj haltis kaj demandis min kiel meti ilin, kie mi aĉetis la ŝtofojn, kial mi surhavis ilin kaj tiel plu. Mi komencis improvizitajn atelierojn en necesejoj, kaj tio progresis al formalaj metiejoj en bibliotekoj”.
#000014
Finfine, El-Amin Naeem kreis Beautifully Wrapped (Bele Envolvita), internacian kaj interreligian organizaĵon kun la celo krei amon kaj komprenemon per la tutmonda kaptuka arto.
#000015
“Pligrandigi la komprenon pri la praktiko [kovri la kapon] gravas ĉar virinaj vestaĵoj, kaj precipe la vestaĵoj de islamaj virinoj, estas tiom politikigitaj en la hodiaŭa mondo”, ŝi diras. “Multaj islamaj virinoj sentas, ke tio estas ŝarĝo, kiun ili kaj nur ili portas. Sed kiam vi ekkonas la plenan amplekson de la praktikoj kaj uzoj de koltukoj kaj turbanoj, vi komencas pridubi kial grupo de islamaj virinoj fariĝis la centro de la debato”.
#000017
Laŭ El-Amin Naeem, la ekspozicio estas por multaj personoj ŝanco por sperti ion novan – de unikaj ŝtofoj ĝis freŝaj stiloj. Okazas gvidsesioj, merkato de metiistoj kun ŝtofoj kaj ĉiuhoraj modo-prezentoj kun la partopreno de proksimume dekduo da modo-dezajnistoj.
#000018
“Por iuj ĉeestantoj, estas ilia unua fojo ke ili envolvas vualon. Aliaj deziras ŝanĝi vestaĵojn kaj testi novan stilon”, ŝi diras.
La ekspozicio estas ankaŭ loko por grupoj interkonatiĝi kaj konstrui rilatojn. Pasintjare, princino Anne Oluwaseun Besimen-Akinfenwa, reprezentanto de la Organizaĵo Odua de Miĉigano, prezentis la joruban kulturon en Okcidenta Afriko.
#000019
“Mi lernis tiom multe de la aliaj parolantoj”, ŝi diras. “Mi pli bone komprenis la turbanojn en la sika tradicio.”
#000020
Dum la kaptuka ekspozicio, siko montras al spektantoj kiel envolvi dastar-on aŭ sikan turbanon. Foto kun permeso de Felicia Tolbert.
#000021
Krom lerni pri la diferencoj inter tradicioj, eblas ankaŭ interrilati — precipe ĉar kovri la kapon nuntempe povas foje kaŭzi suspekton aŭ kritikon.
#000022
“Iele, kapo-vualigo estas ŝanco por sinesprimado, sed ĝi povas ankaŭ kompliki iomete la vivon”, diras El-Amin Naeem. “Mi ĉiam diras, ke por vualigi vin en socio kiu ne valorigas tiun praktikon, vi devas havi fortan karakteron. Vi ĉesas esti nevidebla.”
#000023
Andrea Grinberg estas profesia violonĉelisto kaj posedantino de Wrapunzel, retejo por virinoj kiuj kaptukas sin. Grinberg estas judino kaj memoras iun jaron dum la ekspozicio, kiam islama viro ŝin alproksimiĝis post ŝia prezento, dirante ke li estis surprizita de la kvanto da similecoj inter lia kredo kaj tiu de Grinberg.
#000024
“Antaŭe mi neniam renkontis judon”, la viro diris.
Grinberg diras, ke la interago estis nekredebla.
#000025
“Kaj ĝuste tio estas la grava punkto”, diras Grinberg. “Mi scias, ke la intenco de Zarinah estas antaŭenigi dialogon”.
#000026
Violonĉelisto kaj harar-envolva instruistino Andrea Grinberg fotita por la ĉiujara kalendaro de Beautifully Wrapped [Bele Envolvita]. Grinberg prizorgas retan komunumon nomatan Wrapunzel, kie virinoj, kiuj portas kaptukojn, povas interrilati. Foto kun permeso de Yonatan Grinberg.
#000027
Dum alia jaro, post kiam la Nation of Islam [Nacio de Islamo] prezentis korpo-ekzercan programeron, iuj membroj de la juda komunumo esprimis zorgojn pri la ŝajne milita kaj politika karaktero de la prezento. Sed la du grupoj interparolis, sinjoro Grinberg diras, kaj finfine oni malkovris, ke la korpomovoj celis fortigi virinojn kaj devus esti farataj private anstataŭ al publiko.
#000028
“Se ĉi tiuj [malsamaj] tipoj de homoj povas kunveni kaj ĝui la tempon kune, ĉio eblas”, ŝi diras.
#000029
Kiel vendistino, Grinberg diras ke ŝi ŝatas la eblon rekte komuniki kun la publiko, kaj ankaŭ lernas malsamajn stilojn de kaptuka envolvado.
#000030
“Kiam oni iras al la [kaptuka] ekspozicio, estas vera sento ke temas pri modo, kulturo, amuzo, beleco kaj ĉio, sed vere okazas io pli profunda. Kaj mi ne kredas ke mi estas la sola, kiu sentas tion kiam mi iras tien”, Grinberg diras.
#000031
“Ni devas konstrui konstante la kirason de nia komunumo kaj ĝenerale montri, ke ni zorgas pri la bonfarto de aliaj, ke ni amas unu la alian, kaj ke ni devos labori por akcepti niajn diferencojn”, diras El-Amin Naeem.
#000033
Arto kaj kulturoCivitanaj komunikilojVirinoj kaj socia sekso
#000034
‘Via’dle: Wordle nun alireblas en multaj lingvoj de la mondo
#000036
La malsukcesa regiona integriĝo de la Pintokunveno de la Amerikoj
#000037
Juna kuiristo en Bakuo transformis sian apartamenton en restoracion
#000039
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000044
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000045